Trē Jangs
Reifords Trē Jangs (angļu: Rayford Trae Young; dzimis 1998. gada 19. septembrī Labokā, Teksasas štatā) ir amerikāņu basketbolists, spēlē saspēles vadītāja pozīcijā. 2023. gadā pārstāv Nacionālās basketbola asociācijas (NBA) klubu Atlantas "Hawks", kura sastāvā aizvadījis visu līdzšinējo profesionālā basketbola karjeru. 2020. gadā T. Jangs pirmo reizi izpelnījās godu piedalīties NBA Visu Zvaigžņu spēlē.